चेल्सी पराजित, सिटी बराबरीमा रोकियो
न्युकासल मिडफिल्डर इसास हेडेनले इन्ज्युरी समयमा गोल गरेपछि चेल्सी शनिबार राति इंग्लिस प्रिमियर लिगमा १–० ले पराजित रह्यो । सेन्ट जेम्स पार्कमा बेहोरेको यो हारपछि चेल्सीको शीर्ष चारमा आफ्नो पकड बलियो बनाउने अवसर कमजोर भएको छ ।
लन्डन — न्युकासल मिडफिल्डर इसास हेडेनले इन्ज्युरी समयमा गोल गरेपछि चेल्सी शनिबार राति इंग्लिस प्रिमियर लिगमा १–० ले पराजित रह्यो । सेन्ट जेम्स पार्कमा बेहोरेको यो हारपछि चेल्सीको शीर्ष चारमा आफ्नो पकड बलियो बनाउने अवसर कमजोर भएको छ ।यसअघि टोटनहम वाटफोर्डको हातबाट गोलरहित बराबरीमा रोकिएको स्थितिमा चेल्सीसामु आफ्नो स्थिति मजबुत बनाउने अवसर थियो । हेडनले खेल सकिन २० सेकेन्ड अगाडि गोल गरेका थिए ।यसअघि म्यानचेस्टर सिटीले एस्टन भिल्लासँग २–२ को बराबरी खेलेको थियो । सर्जियो एगुरोले खेलको अन्तिम आठ मिनेटमा दुई गोल गरेपछि सिटी जिततर्फ अग्रसर देखिएको थियो ।तर विल्फ्रेड जाहाले सिर्जना गरेको दबाबबीच सिटीका फर्नान्डिन्होले आत्मघाती गोल गरे । यो नतिजापछि सिटी र शीर्ष स्थानमा रहेको लिभपुलबीचको दूरी १३ अंक रह्यो ।शनिबारकै अन्य खेलमा उल्भ्सले साउथह्याम्पटनलाई ३–२ ले हरायो भने नरविचले बर्नमाउथलाई १–० ले पराजित गर्‍यो । यस्तै वेस्ट ह्याम र एभरटन, आर्सनल र सेफिल्ड तथा ब्राइटन र एस्टन भिल्लाले समान १–१ को बराबरी खेले । 